b"\n_START_ARTICLE_\nElmelundemesteren\n_START_PARAGRAPH_\nElmelundemesteren er en ubekendt kunstner fra 1500-tallet, der var aktiv i 1480'erne, hvor han udf\xc3\xb8rte kalkmalerier i Elmelunde, Fanefjord og Keldby p\xc3\xa5 M\xc3\xb8n i det syd\xc3\xb8stlige Danmark._NEWLINE_Skibet i de tre kirker fik hv\xc3\xa6lvinger i gotisk stil i slutningen af 1400-tallet. De er ideelle til kalkmalerier med motiver fra Biblia Pauperum, som gengiver bibelhistorier fra rigt dekorerede middelalder blokb\xc3\xb8ger fra b\xc3\xa5de det det gamle og Det Nye Testamente. Han har slavisk tegnet af fra bibelbilleder, og han har derfor gentaget stavefejl og d\xc3\xa5rlig latin i flere kirker._NEWLINE_Kunstneren kan kendes p\xc3\xa5 sit karakteristiske emblem, som findes p\xc3\xa5 et eller flere af kalkmalerierne i alle tre kirker. P\xc3\xa5 de varme farver, der sp\xc3\xa6nder fra m\xc3\xb8rk r\xc3\xb8d og r\xc3\xb8dbrun til pastel nuancer af gul, gr\xc3\xb8n, gr\xc3\xa5 og sort, og p\xc3\xa5 ansigterne, der har s\xc3\xb8vnige \xc3\xb8jne b\xc3\xa5de i himlen og i helvede. Mellem bibelscenerne pynter vinstokke, blomster og grene._NEWLINE_Efter reformationen i 1536 blev kalkmalerierne kalket over. Det har beskyttet dem, til de blev genopdaget i 1880'erne. De f\xc3\xb8rste kalkmalerier blev opdaget i Elmelunde Kirke, hvorfra mesteren har sit navn. Her har han malet tre bom\xc3\xa6rker, som genfindes i Fanefjord og Keldby. Kalkmalerierne i Fanefjord Kirke bliver betragtet som de mest interessante._NEWLINE_Elmelundemesteren (eller hans skole) tilskrives kalkmalerierne i Tingsted, N\xc3\xb8rre Alslev og Aastrup Kirke p\xc3\xa5 nabo\xc3\xb8en Falster samt Kettinge Kirke p\xc3\xa5 Lolland."